Diari Oficial de la Generalitat Valenciana


Sumari del DOGV 7319, del 17-07-2014 (2014/6551)

Notificació de la resolució dictada en el procediment d'acolliment número 1489/2013.
------------------------------------------------------------------------------------

### Dades del document

Número de DOGV
:   7319

Data del DOGV
:   17-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6551


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la resolució dictada en el procediment d'acolliment número 1489/2013. [2014/6551]  
Constitució de l'acolliment 001489/2013  
Rafael Roselló Sobrevela, secretari del Jutjat de Primera Instància número 8 de València  
Juí: constitució de l'acolliment 001489/2013.  
Part demandant: Conselleria de Benestar Social.  
Part demandada: -  
Sobre: acolliments.  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva   
Dispose constituir l'acolliment familiar simple de caràcter transitori pel termini de nou mesos, i que començarà a comptar des de la fermesa d'esta interlocutòria judicial, dels menors I. A. P. i A. C. P., sol·licitat a instàncies de la Generalitat Valenciana a favor de les persones proposades per l'entitat pública, guardant les reserves oportunes respecte d'això.  
Els acollidors tenen les obligacions legals inherents al seu càrrec, que comprenen vetlar pels menors, tindre'ls en companyia seua, alimentar-los, educar-los i procurar-los una formació integral.  
Notifiqueu esta sentència a les parts interessades i compareixents, així com al ministeri fiscal, i notifique-la a la mare biològica, a través d'edictes que es publicaran en el Diari Oficial de la Comunitat Valenciana i al tauler d'anuncis d'este jutjat. Tot això sense fer una imposició especial de les costes de l'expedient.  
Contra esta resolució, es pot interposar un recurs d'apel·lació en un sol efecte, en el termini de 20 dies des que es notifique, davant d'este jutjat, perquè el resolga l'Audiència Provincial de València.  
Així mateix, d'acord amb el que disposa la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, per a interposar el recurs anterior caldrà haver acreditat que s'ha consignat en el compte de depòsits i consignacions d'este jutjat en Banesto la quantitat de 50 euros, i no s'admetrà a tràmit cap recurs el depòsit del qual no estiga constituït.  
  
Ho mane i firme, Sonsoles Mata Llorca, magistrada jutgessa del Jutjat de Primera Instància número 8. En done fe.  
Notificació. L'endemà vaig notificar de forma legal la resolució al ministeri fiscal i a la Generalitat Valenciana mitjançant un ofici expedit a través del servici comú de notificacions d'esta ciutat; en done fe».  
  
  
Atés que es desconeix el domicili o la residència actuals de la mare biològica, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat, per a portar a efecte la diligència de notificació de la interlocutòria d'acolliment.  
  
València, 10 de juliol de 2014.- El secretari judicial: Rafael Roselló Sobrevela.